Moro!

Uusi koulusyksy käynnistää myös uuden Lupa harrastaa -kauden. Kaikki Lupa harrastaa- ryhmät ovat tamperelaisille 1-9 lk oppilaille avoimia ja maksuttomia. Lapset ja nuoret voivat ilmoittautua mihin vaan ikätasolleen kohdennettuun ryhmään, siis myös muiden kuin oman koulunsa ryhmiin. Kouluilla kokoontuvien ryhmien lisäksi on tarjolla iso joukko muissa paikoissa (kirjastot, vapaa-aikakeskukset, Monitoimitalo 13, liikuntakeskukset jne.) kokoontuvia ryhmiä ympäri kaupunkia.

Ilmoittautuminen ryhmiin alkaa tänään 8.8. Ryhmiä pääse selailemaan ja niihin ilmoittaudutaan Lupa liikkua Lupa harrastaa -[Harrastuskalenterista](https://lyyti.fi/e/cal/lupa-liikkua-lupa-harrastaa.html). Kalenteri päivittyy uusilla ryhmillä vielä parin viikon ajan, mutta jo nyt on tarjolla valtava määrä erilaisia harrastusmahdollisuuksia. Ryhmien toiminta alkaa 29.8. alkaen. Jokaisen ryhmän ensimmäinen kokoontumiskerta selviää ilmoittautuessa.

**Yläkoululaisille** on erikseen suunnattu mm. Tredun järjestämät Virtaa -pajat, Lupa treenata -ryhmät sekä muita musiikkiin, ilmaisuun, kokkailuun ja kädentaitoihin liittyviä ryhmiä ympäri kaupunkia. Lupa treenata -ryhmien valikoimassa on mm. kiipeilyä, padelia, kuntosalitreenejä, trapolin-park - tunti, sulkapalloa, keilausta, biljardia, skeittausta, ilmajoogaa, thainyrkkeilyä jne.

Lupa liikkua Lupa harrastaa -toiminnasta voit lukea lisää [www.tampere.fi/lupaliikkuajaharrastaa](http://www.tampere.fi/lupaliikkuajaharrastaa), sivuilta löytyy myös suora linkki Lupa harrastaa -harrastuskalenteriin. Lupa liikkua Lupa harrastaa on nyt myös instagramissa @lupaliikkualupaharrastaa. Tiliä seuraamalla pysyy parhaiten kärryillä uusista mahdollisuuksista.

**HUOM! Harrastuskalenterissa on näkyvillä eri nimikkeillä olevia toimintoja. Kaikkiin ei pääse ilmoittautumaan.**

**Lupa harrastaa ->** iltapäivän harrastuksia 1-9 lk oppilaille. Näihin voi ilmoittautua lapset ja nuoret (huoltajat)

**Lupa treenata ->** 7-9 lk oppilaille suunnatut ohjatut ja omatoimiset liikuntaryhmät. Näihin voi ilmoittautua nuoret (huoltajat)

**Lupa liikkua ->** päiväkoti- ja koululaisryhmille suunnattuja tunteja, joihin opettajat ilmoittavat luokkansa /ryhmänsä. Nämä toiminnot ovat erillisen koodin takana harrastuskalenterissa.

**Lupa liikkua -henkilöstö ->** ainoastaan perusopetuksen henkilöstölle suunnattuja toimintoja.

Toivottelemme mukavan aktiivista harrastussyksyä kaikille JVG:n hyväntuulisen ”Liike o lääke” biisin myötä <https://www.youtube.com/watch?v=B-jHaJ9Imo4>. Kannattaa katsoa video, se tuo hymyn väkisinkin huulille😊

yt, Lupa liikkua, Lupa Harrastaa -tiimi,

Annika, Katja, Miina

[lupaliikkuajaharrastaa@tampere.fi](mailto:lupaliikkuajaharrastaa@tampere.fi)

lupaliikkualupaharrastaa

